《食后闲步》
宋代·郑清之

乞得闲身入钓台，柳眉舒尽见桃腮。
山中历日花开落，物外交朋鹤去来。
更展书窗延竹影，剩翻隙地长梅栽。
春寒无赖欺霜履，健倒应愁破绿苔。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。